**ZGODOVINA 8 - 4. teden**


**1. in 2. ura (7. 4. in 9. 4. 2020)**

Za obravnavo nove učne snovi si preberi snov v učbeniku na straneh 102 - 103.

V zvezek si zapiši naslov **LETO 1848 IN SLOVENCI.**  **V zvezek prepiši zapis snovi ter odgovori na vprašanja:**


1. Za **predmarčno dobo v avstrijskem cesarstvu** je bil značilen **absolutizem**, uradni jezik pa nemščina. **Slovenščina se je uporabljala v zasebnem življenju.**


2. V predmarčni dobi se je kljub vsemu krepila **narodna zavest – zavest o povezanosti Slovencev v različnih deželah v en narod.**


3. Med izobraženci na Slovenskem sta se v predmarčni dobi oblikovala dva tabora: **KONZERVATIVNI TABOR IN LIBERALNO DEMOKRATIČNI TABOR**.


**Oba tabora sta bila proti ILIRIZMU –** ideji o povezovanju južnih Slovanov v en narod z enim knjižnim jezikom.

4. Zaradi absolutizma je bilo narodno gibanje Slovencev omejeno le na kulturno in jezikovno področje – **oblikovanje enotnega knjižnega jezika** ter **vedno večja uporaba pojmov Slovenec, slovenščina, Slovenija.**





6. **Revolucija 1848 je zajela tudi slovenske dežele**. Najbolj burno so se odzvali **kmetje.**

7. **Celovški duhovnik Matija Majer Ziljski, slovenski študentje na Dunaju in Gradcu so sestavili peticije,** ki so postale **prvi slovenski politični program z imenom ZEDINJENA SLOVENIJA.** *S pomočjo vira navedi zahteve tega programa. Ali je ta program danes uresničen?*

8. **Prvi slovenski narodni program** je s podpisi **dobil množično ljudsko podporo**, ker pa je bila revolucija na Dunaju zatrta in s tem razpuščen parlament je bilo **konec revolucije tudi v slovenskih deželah.**

**Dodatno delo (po želji, za »bonus«)** – izberi eno nalogo in jo naredi v zvezek ter mi jo poslikaj.

Vživi se v dogajanje leta 1848 in napiši kratko časopisno novico o dogodkih. Uporabi obliko **senzacionalne novice**.

Primer besedila:

*Marca 1848 je Matija M Ziljski, celovški kaplan, predstavil program Zedinjene Slovenije. Trdil je, da ima slovenski narod pravico da stopi med druge narode. Začelo se je zbiranje podpisov za peticijo o avtonomni zedinjeni Sloveniji* .

Pripravi 3-4 vprašanja za intervju z zgodovinsko osebnostjo, na primer J.Bleiweisom, A M. Majarem. M.Slomškom,…

Na primer:

1. Gospod Majar Ziljski, pravkar prihajate s svežimi novicami. Kakšno je stanje na Koroškem?

2. Nam lahko bolj podrobno predstavite vaše zamisli: slišali smo, da originalno niso čisto vaše?

**Priporočam** reševanje vaj na <https://www.ucimse.com/> in <https://interaktivne-vaje.si>